১ হিজরি

১ হিজরি ছিল ইসলামি বর্ষপঞ্জির প্রথম বছর। এই বছরের শুরুর দিকে ইসলামের সর্বশেষ নবি ও রাসুল মুহাম্মদ মক্কা থেকে হিজরত করে মদিনায় গমন করেন এবং তাঁর মক্কা ত্যাগ থেকেই মূলত এই বছরের গণনা শুরু হয়। তবে তিনি মুহররম মাসে হিজরত করেননি; বরং রবিউল আউয়ালে মক্কা ত্যাগ করেন। পরবর্তীতে খলিফা উমরের সময়ে যখন হিজরি সনের প্রচলন হয়, তখন তিনি মুহাররমকেই হিজরি সনের প্রথম মাস হিসেবে নির্ধারণ করেন। বছরটি গ্রেগরীয় বর্ষপঞ্জি অনুযায়ী ৬২২ সালের মাঝামাঝি সময়ে শুরু হয় এবং ৬২৩ সালের মাঝামাঝি সময়ে শেষ। ঐতিহাসিক গণনা অনুযায়ী ১ হিজরি ৬২২ খ্রিস্টাব্দের ১৫ জুলাই শুরু হয় এবং ৬২৩ খ্রিস্টাব্দের ৪ জুলাই সমাপ্ত হয়।   

 ঘটনাবলি 

 রবিউল আউয়াল–
 ১ বা ২ রবিউল আউয়াল নবি মুহাম্মাদ মক্কা ত্যাগ করে মদিনার উদ্দেশ্য রওনা হন।
 ১২ রবিউল আউয়াল সাহাবি আবু বকর সিদ্দিকসহ তিনি মদিনায় পৌঁছান। এই দিনটিকে হিজরি সনের সূচনা দিন হিসেবে গণ্য করা হয়। ( ২৭ সেপ্টেম্বর, ৬২২ খ্রিস্টাব্দ)।
 নবি মুহাম্মদ মুহাজির ও আনসারের মধ্যে “মুয়াখাহ” বা ভ্রাতৃত্ব স্থাপন করেন।
 নবি মুহাম্মদ কুবা এলাকায় অবস্থান করেন।
 মসজিদে কুবা নির্মাণ।
 আবদুল্লাহ ইবনে সালামের ইসলাম গ্রহণ।
 মসজিদে নববি নির্মাণ ও আজানের ঘোষণা।
 মদিনার ইয়াহুদি সম্প্রদায়ের সাথে “মদিনা সনদ" রচনা।

সারিয়া (ঝটিকা অভিযান)

 উবায়দাহ ইবনে হারিসের অভিযান– রাবেগ উপত্যকায় মক্কার একদল কুরাইশের বিপক্ষে এটি পরিচালিত হয়। এটি ইসলামে প্রথম লুয়াহ সংগঠিত সামরিক দল হিসেবে পরিচিত। এই অভিযানই ছিল ইসলামের প্রথম সামরিক অভিযান এবং প্রথম যুদ্ধে অংশগ্রহণ। এই অভিযানে উবাইদা ইবনে হারিস রাবেগ উপত্যকার ভেতরে আহইয়া নামে পরিচিত এক জলাশয়ের কাছে আবু সুফিয়ানের মুখোমুখি হন, যা জুহফা থেকে দশ মাইল দূরে অবস্থিত। তখন আবু সুফিয়ানের সঙ্গে তাঁর প্রায় দুই শত অনুসারী ছিল। উভয় পক্ষের মধ্যে তীর বিনিময় হয়; কিন্তু কেউই তরবারি বের করেনি এবং যুদ্ধের জন্য সারিবদ্ধও হয়নি। সেদিন সাদ ইবনে আবি ওয়াক্কাস একটি তীর নিক্ষেপ করেছিলেন, যা ইসলামের ইতিহাসে নিক্ষিপ্ত প্রথম তীর হিসেবে গণ্য করা হয়। এরপর উভয় দলই নিজ নিজ অবস্থানে ফিরে যায়।
 হামজা ইবনে আব্দুল মুতালিবের অভিযান – হিজরতের সাত থেকে নয় মাস পরে নবি মুহাম্মাদের নির্দেশে এই অভিযান চালানো হয়েছিল, যার নেতৃত্বে ছিলেন হামজা ইবনে আবদুল-মুত্তালিব। তাঁকে ৩০ থেকে ৪০ জন লোক সহকারে কুরাইশদের একটি ব্যবসায়িক কাফেলার পথ রোধ করার জন্য পাঠানো হয়। কাফেলার নেতা আমর ইবনে হিশাম (আবু জাহেল) নিজের ৩০০ সাথী সহকারে সমুদ্র উপকূলে ছাউনি বানিয়ে অবস্থান গ্রহণ করেছিল। Mubarakpuri, The Sealed Nectar (Free Version), পৃষ্ঠা: ১২৭ Mubarakpuri, When the Moon Split, পৃষ্ঠা: ১৪৭  The book contains a list of battles of Muhammad in Arabic. English version here  উভয় পক্ষ একে অপরের মুখোমুখি হলে প্রায় যুদ্ধের পরিবেশ তৈরি হয়ে যায়। কিন্তু মাজদি বিন আমর আল-জুহানির হস্তক্ষেপের ফলে উভয়ই লড়াই না করেই পিছিয়ে যায়। এরপর হামজা মদিনায় এবং আবু জাহেল মক্কায় ফিরে যান।Mubarakpuri, The Sealed Nectar (Free Version), পৃষ্ঠা: ১২৭ Mubarakpuri, When the Moon Split, পৃষ্ঠা: ১৪৭  The book contains a list of battles of Muhammad in Arabic. English version hereMuḥammad Ibn ʻAbd al-Wahhāb, Mukhtaṣar zād al-maʻād, পৃষ্ঠা: ৩৪৫ 
 সাদ ইবনে আবি ওয়াক্কাসের অভিযান– জ্বিলকদ মাসে সাহাবি সাদ ইবনে আবি ওয়াক্কাসের নেতৃত্বে একটি দল মক্কা ও জুহফার মধ্যবর্তী স্থানে অবস্থিত খারার অঞ্চলে অভিযান পরিচালনার জন্য পাঠানো হয়।

 জন্ম 

 শাওয়াল: আবদুল্লাহ ইবনে জুবায়ের – ইসলামে প্রথম জন্মগ্রহণকারী ব্যক্তি, যিনি ৬৪ হিজরিতে খিলাফতের জন্য বাইয়াত গ্রহণ করেছিলেন।
 মুখতার আস-সাকাফি –হুসাইন ইবনে আলি হত্যাকাণ্ডের পর সংঘটিত বিদ্রোহের নেতা।
 যিয়াদ ইবনে আবিহি – খিলাফতে রাশিদা ও উমাইয়া খিলাফতের একজন সামরিক নেতা ও বসরার গভর্নর।
 মিরদাস ইবনে হুদায়র –খারেজিদের প্রধান নেতা ও যোদ্ধা।
 শাকিক ইবনে সালমা – কুাফার তাবেয়ী ও বিশ্বস্ত হাদিস বর্ণনাকারী ।
 মালিক ইবনে আওস ইবনে হুদসান – মদিনার বিশিষ্ট ইমাম ও ফকিহ।

 মৃত্যু 

 কুলসুম বিন হাদাম আল-আওসী –একজন সাহাবি; নবি মুহাম্মদ মক্কা থেকে মদিনায় আগমনের সময় চার রাত তার বাড়িতে অবস্থান করেছিলেন।
 আসাদ ইবনে জুরারা– একজন সাহাবি, যিনি বায়াতে আকাবার প্রথম ও দ্বিতীয় উভয় শপথে অংশগ্রহণ করেছিলেন এবং নকিবদের একজন ছিলেন।
 ওয়ালিদ ইবনুল মুগিরা– জাহেলি যুগে কুরাইশ গোত্রীয় নেতা ও নবি মুহাম্মাদের শত্রু ছিল।
 আস ইবনে ওয়াইল – কুরাইশের শীর্ষস্থানীয় ব্যক্তি ও নবির শত্রু।
 হুদাইল বিন হাবিরা– তাগলিব গোত্রীয় কবি।

 আরো দেখুন 

 ৫ হিজরি
 ১০ হিজরি

 গ্রন্থপঞ্জি 












 তথ্যসূত্র 

 বহিঃসংযোগ 





বিষয়শ্রেণী:হিজরি সন